Diari Oficial de la Generalitat Valenciana


Sumari del DOGV 8268, del 06-04-2018 (2018/2501)

RESOLUCIÓ d'11 de desembre de 2017, de la Direcció General d'Indústria i Energia, per la qual s'atorga a Gas Natural Cegas, SA, autorització administrativa, aprovació del projecte d'execució i declaració, en concret, d'utilitat pública per a la construcció d'una xarxa de distribució de gas natural i una planta satèl·lit de gas natural liquat al municipi de Callosa d'en Sarrià. Expedient CBREDE/2014/35/03.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8268

Data del DOGV
:   06-04-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/2501


Data del document
:   11-12-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * Callosa d'en Sarrià

RESOLUCIÓ d'11 de desembre de 2017, de la Direcció General d'Indústria i Energia, per la qual s'atorga a Gas Natural Cegas, SA, autorització administrativa, aprovació del projecte d'execució i declaració, en concret, d'utilitat pública per a la construcció d'una xarxa de distribució de gas natural i una planta satèl·lit de gas natural liquat al municipi de Callosa d'en Sarrià. Expedient CBREDE/2014/35/03. [2018/2501]  
  
  
Antecedents  
Amb data 11 de desembre de 2014, Gas Natural Cegas, SA, a través de representant degudament acreditat, va presentar davant del Servei Territorial d'Energia d'Alacant un escrit en què sol·licita:  
- Autorització administrativa per a l'execució de les instal·lacions per al subministrament de gas natural amb mòdul de regasificació a la població de Callosa d'en Sarrià.  
- Declaració en concret d'utilitat pública.  
- Aprovació del projecte tècnic d'execució d'aquestes instal·lacions.  
Juntament amb l'escrit de presentació d'aquestes peticions hi acompanya la documentació següent:  
- Projecte tècnic de setembre de 2014, firmat per un tècnic competent, acompanyat de la declaració responsable d'aquest, subscrita en data 2 de desembre de 2014.  
- Relació individualitzada dels béns i drets afectats.  
- Separates tècniques per a l'obtenció del condicionat tècnic de:  
· Ajuntament de Callosa d'en Sarrià.  
· Conselleria d'Infraestructures, Territori i Medi Ambient. Servei Territorial de Carreteres.  
· Conselleria d'Infraestructures, Territori i Medi Ambient. Servei Territorial de Medi Ambient. Secció Forestal. Vies Pecuàries.  
Amb data 20 de setembre de 2017, a requeriment d'aquesta direcció general, Gas Natural Cegas, SA, presenta documentació complementària al projecte i relació individualitzada dels béns i drets afectats actualitzada, firmats pel tècnic competent, acompanyats de la corresponent declaració responsable, subscrita en data 4 d'octubre de 2017.  
  
El procediment administratiu corresponent a aquesta sol·licitud ha sigut tramitat amb l'expedient de referència CBREDE/2014/35/03, incoat pel Servei Territorial d'Indústria i Energia d'Alacant a aquest efecte.  
Atesa la relació que té amb la instal·lació sol·licitada, constitueixen antecedents que cal ressenyar els actes administratius següents:  
- Resolució de 31 d'octubre de 2007, de la Direcció General d'Energia, per la qual s'atorga a Gas Natural Transport, SDG, SL, autorització administrativa per a la construcció de dos dels quatre trams de les instal·lacions corresponents al gasoducte en APB(1) denominat Alacant-Benidorm-Altea i les instal·lacions auxiliars d'aquest, s'aprova el projecte d'execució i les modificacions, així com l'addenda tècnica a aquest projecte, i se'n declara en concret la utilitat pública. Expedient CBREDE 2004/61/03.  
- Resolució de 17 de maig de 2011, de la Direcció General d'Energia, la qual resol la concurrència de peticionaris a l'autorització administrativa per a la gasificació del municipi de Callosa d'en Sarrià, a favor de Gas Natural Cegas, SA. Expedients número CBREDE/2005/29/03 i CBREDE/2005/58/03.  
- Resolució de 19 de novembre de 2013, de concessió d'ajudes en el marc de l'Ordre 37/2013, d'11 d'octubre, de la Conselleria d'Economia, Indústria, Turisme i Ocupació, per al suport de projectes de gasificació a la Comunitat Valenciana, mitjançant la qual es concedeix una subvenció al projecte presentat per Gas Natural Cegas, SA, denominat «Planta de GNL i gasoducte per a subministrament a Callosa d'en Sarrià».  
  
- Resolució de 21 de desembre de 2016, de la Direcció General d'Indústria i Energia, per la qual s'atorga autorització administrativa prèvia per a la transmissió de la titularitat, a favor de Gas Natural Cegas, SA, de les instal·lacions d'emmagatzematge i distribució de GLP a granel, ubicades a la urbanització Almedia, al municipi de Callosa d'en Sarrià (Alacant), exp. CBDFCP/2000/427, actualment titularitat de Repsol Butano, SA (exp. CBVARI/2016/5/03).  
La sol·licitud d'autorització administrativa per a la construcció de la instal·lació de la planta satèl·lit de gas natural liquat i la xarxa de distribució de gas natural a la població de Callosa d'en Sarrià, juntament amb el projecte d'execució i la relació concreta i individualitzada dels béns i drets afectats pel projecte, han sigut objecte d'informació pública durant el termini de 20 dies en:  
- El Diari Oficial de la Generalitat Valenciana de 13 de febrer de 2015 (DOGV 7465).  
- El Butlletí Oficial de la Província d'Alacant de 25 de febrer de 2015 (BOPA 38).  
- Els diaris Información i ABC, en l'edició de la província d'Alacant, de 26 de març de 2015.  
Amb la mateixa finalitat i termini, el Servei Territorial d'Energia d'Alacant va remetre la sol·licitud a l'Ajuntament de Callosa d'en Sarrià perquè l'exposara al tauler d'anuncis; en l'expedient consta la diligència acreditativa de l'exposició, de data 1 de juliol de 2015.  
  
No consta cap al·legació presentada durant el període d'informació pública de la sol·licitud.  
De conformitat amb el procediment reglamentàriament establit, a fi que, dins del termini de 20 dies, en presentaren la conformitat o oposició a l'autorització sol·licitada per a la construcció de la instal·lació de la planta satèl·lit de gas natural liquat i la xarxa de distribució i emeteren, si era procedent, els oportuns condicionats tècnics al projecte tècnic de la instal·lació, el 28 de gener de 2015 es va remetre una separata d'aquest, referida a la corresponent part de la instal·lació, a les següents administracions, organismes i empreses de servei públic o d'interés general, els béns o drets de les quals a càrrec seu puguen ser afectats per aquesta instal·lació, amb el resultat que, en síntesi, s'hi detalla:  
- Ajuntament de Callosa d'en Sarrià. Mitjançant successius escrits, l'Ajuntament de Callosa d'en Sarrià remet els acords de la Junta de Govern Local, de dates 29 de gener de 2015, 26 de febrer de 2015, 30 d'abril de 2015 i 4 de juny de 2015, en què emet informes desfavorables a la sol·licitud de Gas Natural Cegas, SA. Després de diverses reunions entre les parts, l'Ajuntament de Callosa d'en Sarrià remet l'Acord de la Junta de Govern Local, de data 25 de novembre de 2015, en què emet un informe favorable a l'autorització sol·licitada per a la construcció de la instal·lació en qüestió, subjecte a una sèrie de condicionats tècnics, que són acceptats pel sol·licitant amb l'escrit de data d'entrada 3 de desembre de 2015.  
- Conselleria d'Infraestructures, Territori i Medi Ambient. Servei Territorial de Carreteres. Com que no es va rebre contestació, es torna a reiterar la sol·licitud amb data 25 de març de 2015. El 24 d'abril de 2015 té entrada un informe favorable condicionat del Servei Territorial de Carreteres d'Alacant en referència als encreuaments i paral·lelismes amb les carreteres CV-755 i CV-715, que és acceptat pel sol·licitant el 7 de maig de 2015.  
- Conselleria d'Infraestructures, Territori i Medi Ambient. Servei Territorial de Medi Ambient. Secció Forestal. Vies Pecuàries. En data de 24 de febrer de 2015 té entrada un escrit en què indica que les vies pecuàries afectades transcorren per terrenys urbans i urbanitzables, per la qual cosa la gestió d'aquestes correspon a l'Ajuntament de Callosa d'en Sarrià. Les actuacions que cal realitzar estan condicionades a l'obtenció de la corresponent llicència d'obres. En data 13 de març de 2015 té entrada un escrit del sol·licitant, el qual hi manifesta la conformitat.  
  
Les instal·lacions l'autorització de les quals se sol·licita constitueixen unes instal·lacions de distribució de gas natural.  
El sol·licitant, Gas Natural Cegas, SA, està inscrit amb el número 7 al Registre Administratiu de Distribuïdors de Combustibles Gasosos per Canalització del Ministeri d'Energia, Turisme i Agenda Digital.  
  
La finalitat que es persegueix amb la construcció de les instal·lacions és dotar d'infraestructura gasista el municipi de Callosa d'en Sarrià, per a poder realitzar el subministrament de gas natural i així satisfer les necessitats domèstiques i comercials de la zona, segons la sol·licitud i documentació presentades.  
El subministrament a través de la planta satèl·lit de gas natural liquat és provisional fins a la construcció de la futura xarxa de transport secundari a la zona, moment en què la xarxa de distribució serà alimentada des d'aquest.  
En el projecte consta delimitada la zona geogràfica per a la qual se sol·licita autorització administrativa (pla P-PAA 01, Projecte d'AA, AP i DUP d'instal·lacions per al subministrament de gas natural amb mòdul de regasificació al terme municipal de Callosa d'en Sarrià - Pla d'àrea d'autorització, arreplegat en l'annex II a aquesta resolució).  
Consta en l'expedient l'informe favorable del Servei Territorial d'Energia d'Alacant, amb data de 28 de maig de 2015, òrgan encarregat de la instrucció de l'expedient.  
  
Fonaments de dret  
La instrucció i resolució d'aquest procediment administratiu correspon a la Generalitat, ja que la instal·lació objecte d'aquest està radicada íntegrament en territori de la Comunitat Valenciana, i no està enquadrada en les contemplades que són competència de l'Administració General de l'Estat d'acord amb l'article 3.2.c de la Llei 34/1998, de 7 d'octubre, del sector d'hidrocarburs.  
D'acord amb el que disposa l'article 12 del Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, correspon a la Direcció General d'Indústria i Energia d'aquest departament la resolució d'aquest procediment.  
  
D'acord amb el que disposa l'article 55.1.b de la Llei 34/1998, de 7 d'octubre, del sector d'hidrocarburs, les instal·lacions de distribució de gas natural requereixen autorització administrativa prèvia.  
D'acord amb l'article 70.1.b del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització de gas natural, les instal·lacions de distribució de gas natural, la construcció o establiment d'aquestes instal·lacions requereix l'aprovació del projecte d'execució o detall d'aquestes.  
Els sol·licitants d'autoritzacions d'instal·lacions de distribució de gas natural han de complir els requisits establits per a l'exercici de l'activitat de distribució en el capítol II del títol II del Reial decret 1434/2002, de 27 de desembre.  
Els sol·licitants d'autoritzacions per a instal·lacions de gas hauran d'acreditar suficientment el compliment dels requisits establits en l'article 73.3 de la Llei 34/1998, de 7 d'octubre, del sector d'hidrocarburs.  
  
D'acord amb l'article 73.5 de la Llei 34/1998 i l'article 81.7 del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització de gas natural, les autoritzacions d'instal·lacions de distribució han de contindre tots els requisits que hagen de ser observats en la construcció i l'explotació d'instal·lacions, la delimitació de la zona en què s'ha de prestar el subministrament, els compromisos d'expansió de la xarxa en la zona esmentada que ha d'assumir l'empresa sol·licitant i el termini per a l'execució de les instal·lacions i la caracterització d'aquestes.  
Atés el que disposa el capítol V, «Distribució de combustibles gasosos per canalització», del títol IV, «Ordenació del subministrament de gasos combustibles per canalització», de la Llei 34/1998, de 7 d'octubre, del sector d'hidrocarburs, i en el capítol II, «Autoritzacions per a la construcció, ampliació, modificació i explotació d'instal·lacions», del títol IV, «Procediments d'autorització de les instal·lacions d'emmagatzematge, regasificació, transport i distribució», del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització de gas natural, aquest últim pel fet de ser dret supletori a la Comunitat Valenciana, ja que no té regulació autonòmica en matèria de procediment d'autorització d'instal·lacions de distribució de gas natural canalitzat.  
D'acord amb els incisos a i c de la disposició transitòria tercera de la Llei 39/2015, d'1 d'octubre, del procediment administratiu comú de les administracions públiques, els procediments iniciats abans de l'entrada en vigor de la llei no els serà aplicable aquesta, i s'ha de regir per la normativa anterior, mentre que els actes dictats després de l'entrada en vigor, quant al règim de recursos, es regeixen per les disposicions d'aquella.  
En consideració de l'anterior, una vegada complits els requisits i els procediments legals i reglamentaris establits en la legislació vigent aplicables, resolc:  
  
Primer  
Atorgar a Gas Natural Cegas, SA, autorització administrativa per a la construcció d'una xarxa de distribució de gas natural i una planta satèl·lit de gas natural liquat al municipi de Callosa d'en Sarrià, per a la gasificació, les característiques principals de la qual són:  
  
Característiques generals  
Tipus de gas a transportar Gas natural (segona família), amb els requisits mínims de qualitat vigents en cada moment  
Municipis afectats Callosa d'en Sarrià  
1. Planta satèl·lit gas natural liquat (GNL)  
Ubicació Polígon 16, parcel·la 507. Saforna (Callosa d'en Sarrià), en la parcel·la amb referència cadastral 95255C275485725442xa, amb perímetre de seguretat, tanca i cubeta de contenció  
Capacitat d'emmagatzematge 30 m³  
Tipus Aeri horitzontal  
Longitud 10,64 m  
Diàmetre aprox. 2,40 m  
Capacitat màxima de gasificació (hivern) 373 m³(N)/h  
Pressió normal de servei d'emmagatzematge de GNL 4 bar  
Pressió de subministrament a la xarxa 0,4 bar  
Temperatura de disseny - 196°C  
Temperatura de subministrament 0-20°C  
Material recinte interior Acer inoxidable austenític o semblant  
Material recinte exterior Acer al carboni o semblant  
Aïllament per cambra de buit i perlita (o superior)  
Components instal·lació: Instal·lació de descàrrega de cisternes  
Instal·lació d'emmagatzematge  
Mòdul de regasificació atmosfèric de tubs aletejats  
  
Instal·lació de recalfament forçat, tipus elèctric de 3 kW  
Mòdul de regulació i mesura  
Sistema d'odorització amb dosificació per bombes  
Sistema de seguretat (tall per baixa temperatura, vàlvules de seguretat, etc.)  
Armari elèctric i de control  
Aigua de serveis  
Equip contraincendis (3 extintors de pols de 50 kg)  
  
Enllumenat  
2. Xarxa de distribució  
Punt de connexió inicial Connexió a l'eixida de la planta de GNL descrita anteriorment  
Longitud i diàmetre La xarxa autoritzada tindrà una longitud total de 6.038 metres, segons el detall següent:  
- Canonada Ø 160 mm amb una longitud de 390 m  
- Canonada Ø 110 mm amb una longitud de 939 m  
- Canonada Ø 90 mm amb una longitud de 1.946 m  
- Canonada Ø 63 mm amb una longitud de 2.763 m  
Zona geogràfica autoritzada Segons el plànol P-PAA 01, Projecte d'AA, AP i DUP d'instal·lacions per al subministrament de gas natural amb mòdul de regasificació al terme municipal de Callosa d'en Sarrià - Plànol d'àrea d'autorització, arreplegat en l'annex II a aquesta resolució.  
A l'àrea geogràfica autoritzada, l'empresa peticionària està obligada a realitzar, dins dels terminis i de les condicions establits normativament, les connexions de servei i la connexió de nous consumidors o l'ampliació dels existents que se'ls plantegen, sense perjudici dels règims d'autorització i econòmics que siguen aplicables a aquestes connexions de servei i connexions.  
Traçat Segons el plànol P-PT 01, Projecte d'AA, AP i DUP d'instal·lacions per al subministrament de gas natural amb mòdul de regasificació al terme municipal de Callosa d'en Sarrià - Plànol de traçat, arreplegat en l'annex II a aquesta resolució.  
El subministrament es durà a terme des de la planta satèl·lit de GNL, que cal instal·lar al sud del nucli urbà, des de la qual partirà un eix principal amb MOP 0,4 i PE Ø 160 per la carretera CV-755, que arribarà al nucli urbà pel carrer de Colom, en la qual es disminueix el diàmetre de la xarxa principal a PE Ø 110, i es bifurcarà pel carrer de Ramón y Cajal, carrer de Jaume Roig, plaça del Convent i plaça d'Espanya. De la xarxa en PE Ø 110 partiran diferents ramals en PE Ø 90 i PE Ø 63.  
La gasificació es portarà a cap en 3 fases de 4 mesos de durada cada una.  
Tipus constructiu Canalització soterrada  
Pressió màx. operació MOP (bar) MOP 0,4  
Material Polietilé PE100  
SDR=diàmetre nominal/grossària 17,6  
Longitud i diàmetre La xarxa autoritzada tindrà una longitud total de 6.038 metres, segons el detall següent:  
- Canonada Ø 160 mm amb una longitud de 390 m  
- Canonada Ø 110 mm amb una longitud de 939 m  
- Canonada Ø 90 mm amb una longitud de 1.946 m  
- Canonada Ø 63 mm amb una longitud de 2.763 m  
Elements auxiliars Vàlvules de sectorització, sistemes de telecontrol i resta d'accessoris necessaris per a la correcta funcionalitat de la xarxa  
  
  
La pressió mínima a garantir en els diferents punts de la xarxa és de 0,05 bar als trams amb MOP 0,4 bar (segons art. 65.2 del RD 1434/2002).  
El pressupost total, segons el projecte presentat, puja a cinc-cents vint-i-tres mil set-cents huitanta-set euros amb trenta-dos cèntims (523.787,32 ?).  
Aquesta autorització administrativa s'atorga a l'empara del que disposa la Llei 34/1998, de 7 d'octubre, del sector d'hidrocarburs, i restarà sotmesa a les condicions que figuren a continuació:  
1. El titular de la instal·lació constituirà dins del termini d'un mes una garantia pel valor de deu mil quatre-cents setanta-cinc euros amb setanta-cinc cèntims (10.475,75 ?), import del dos per cent (2 %) del pressupost total de les instal·lacions afectades que figuren en aquesta resolució, a fi de garantir-ne el compliment de les obligacions, de conformitat amb el que assenyala l'article 82 del Reial decret 1434/2002, de 27 de desembre.  
Aquesta fiança es constituirà a favor d'aquesta Direcció General d'Indústria i Energia en la Tresoreria del Servei Territorial de la Conselleria d'Hisenda i Model Econòmic, de conformitat amb l'Ordre de 14 de febrer de 1986 i l'Ordre de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances.  
Una vegada constituïda la fiança, abans del termini d'un mes des que es notifique aquesta resolució, el titular haurà de presentar al Servei Territorial d'Indústria i Energia la carta de pagament - resguard emesa per l'esmentada Tresoreria, com a acreditació del compliment de l'esmentada obligació.  
La fiança es tornarà al titular d'aquesta autorització, amb la sol·licitud prèvia, una vegada que davant del Servei Territorial d'Indústria i Energia d'Alacant l'interessat justifique el compliment de les obligacions derivades d'aquesta autorització i l'esmentat Servei Territorial formalitze l'acta de posada en marxa de les instal·lacions a què fa referència aquesta resolució.  
2. El titular d'aquesta autorització complirà amb les obligacions que s'assenyalen en l'article 74 de la Llei 34/1998, de 7 d'octubre, del sector d'hidrocarburs, així com en el punt 3 de l'article 10 del Reial decret 1434/2002, de 27 de desembre, i la resta de l'ordenament jurídic aplicable a l'exercici d'aquesta activitat vigent en cada moment. En especial, estarà obligat a ampliar les instal·lacions de distribució i facilitar les connexions dins de l'àmbit geogràfic de l'autorització, en condicions d'igualtat quan així siga necessari per a atendre les noves demandes de subministrament de gas, i també d'acord amb les previsions arreplegades en els plans anuals d'ampliació de les xarxes de distribució que li siguen autoritzats, sense perjudici del que li siga aplicable del règim reglamentàriament establit per a les connexions.  
  
3. El titular d'aquesta autorització gaudirà, com a distribuïdor, dels drets que assenyala l'article 75 de la Llei 34/1998, de 7 d'octubre, del sector d'hidrocarburs, i en l'article 10 del Reial decret 1434/2002, de 27 de desembre.  
4. Aquesta autorització no concedeix en cap cas al seu titular drets exclusius d'ús, i s'atorga sense perjudici de tercers, deixant a part els drets particulars, i sense perjudici, i independentment, de les concessions, llicències, permisos o autoritzacions de competència municipal, provincial, autonòmica, estatal o d'aquest o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que li siguen aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre.   
5. Serà causa de revocació d'aquesta autorització l'incompliment de les condicions expressades en aquesta, la variació substancial de les característiques descrites en la documentació presentada i que n'ha determinat l'atorgament o altres causes previstes en l'ordenament jurídic.  
6. El titular d'aquesta autorització comunicarà anualment, a aquesta direcció general, un resum de la base de dades dels consumidors connectats a les instal·lacions autoritzades en aquesta resolució, segons el que disposa l'incís l de l'apartat 3 de l'article 10 del Reial decret 1434/2002, de 27 de desembre, en la qual s'especificarà el nombre d'altes i baixes, si escau, realitzades en el darrer any.  
  
Segon  
Aprovar el projecte tècnic d'execució per a la construcció d'una xarxa de distribució de gas natural i una planta satèl·lit de gas natural liquat al municipi de Callosa d'en Sarrià, per a la gasificació, descrites en el punt primer d'aquesta resolució, redactat per un tècnic titulat competent i de data de setembre de 2014, segons la declaració responsable d'aquest de 2 de desembre de 2014 (amb les modificacions indicades en la documentació complementària a l'esmentat projecte, de data de setembre de 2017, redactades per un tècnic titulat competent i declaració responsable de 04.10.2017).  
La qual cosa habilita el titular d'aquesta resolució a la construcció de la instal·lació sol·licitada, d'acord amb les condicions que a continuació s'indiquen:  
1. La instal·lació de gas natural s'ha d'executar segons el projecte presentat i amb els condicionats tècnics establits per les administracions, organismes i empreses de servei públic o d'interés general afectats per aquesta instal·lació i que han sigut acceptats pel titular. Si és necessari introduir modificacions respecte de la documentació presentada i aprovada, el titular d'aquesta resolució ha de sol·licitar prèviament a aquesta direcció general la corresponent aprovació.  
  
2. La instal·lació que s'ha d'executar complirà, en tot cas, el que estableix el Reial decret 919/2006, de 28 de juliol, pel qual s'aprova el Reglament tècnic de distribució i utilització de combustibles gasosos i les instruccions tècniques complementàries ICG 01 a 11, i, en especial, la instrucció tècnica complementària ITC-ICG 01, Instal·lacions de distribució de combustibles gasosos per canalització, així com les disposicions i normes tècniques que li siguen aplicables. Així mateix, la construcció de les instal·lacions aprovades per aquest acte administratiu s'ha d'ajustar a la resta de normatives tècniques de qualitat i seguretat industrials derivades de la Llei 21/1992, de 16 de juliol, d'indústria, i el desplegament reglamentari d'aquesta llei. Aquestes instal·lacions estaran previstes per a respondre als avanços tecnològics en el camp del gas i aconseguir abastiments flexibles i segurs.  
3. El termini d'execució de les obres serà de 12 mesos, comptador des de la data en què es notifique aquesta resolució. No obstant això, amb anterioritat a la finalització del termini, l'empresa peticionària en pot sol·licitar una ampliació concreta mitjançant una sol·licitud motivada davant d'aquesta Direcció General d'Indústria i Energia, acompanyada a aquest efecte de la documentació justificativa de la demora i del cronograma de treballs previstos per al nou termini sol·licitat.  
4. El titular d'aquesta resolució està obligat a complir els deures i les obligacions derivats de la legislació de prevenció de riscos laborals vigent durant la construcció.  
5. El personal tècnic en la matèria, adscrit a aquesta direcció general o al Servei Territorial d'Indústria i Energia corresponent, podrà realitzar les comprovacions i les proves que consideren necessàries durant les obres i quan finalitzen aquestes en relació amb l'adequació d'aquesta a la documentació tècnica presentada i al compliment de la legislació vigent i de les condicions d'aquesta resolució. A aquest efecte, el titular d'aquesta resolució ha de comunicar amb l'adequada antelació al Servei Territorial d'Indústria i Energia corresponent l'inici de les obres.  
  
Així mateix, el titular d'aquesta resolució està obligat a comunicar per escrit, amb l'adequada diligència, les incidències dignes de menció que s'hi produïsquen durant l'execució, tant a aquesta direcció general com al Servei Territorial d'Indústria i Energia corresponent.  
  
6. Finalitzades les obres de construcció i realitzades les proves corresponents, el titular d'aquesta resolució sol·licitarà l'autorització d'explotació corresponent (o acta de posada en marxa) prevista en l'article 85 del Reial decret 1434/2002, de 27 de desembre. Amb aquesta comunicació s'ha d'acompanyar un certificat de direcció i final d'obra, subscrit per una persona facultativa competent, en què conste que la instal·lació s'ha realitzat d'acord amb la normativa i les especificacions previstes en el projecte d'execució aprovat, així com amb les prescripcions de la reglamentació tècnica i de seguretat aplicable a les instal·lacions objecte del projecte. Quan l'esmentat certificat de direcció i final d'obra no estiga visat pel corresponent col·legi professional, s'ha d'acompanyar de l'oportuna declaració responsable, de conformitat amb allò que s'ha indicat en la Resolució de 22 d'octubre de 2010, de la Direcció General d'Energia, publicada en el Diari Oficial de la Generalitat Valenciana número 6389, de 3 de novembre de 2010.  
  
7. Una vegada atorgada l'autorització d'explotació (o acta de posada en marxa), incloses les possibles autoritzacions parcials, de la instal·lació sol·licitada en aquest procediment, dins del termini màxim de 10 dies, el Servei Territorial d'Indústria i Energia corresponent ho comunicarà a aquesta direcció general.  
8. Aquesta direcció general, amb el tràmit previ de l'oportú procediment, deixarà sense efecte aquesta aprovació en qualsevol moment en què observe l'incompliment o la inobservança de les condicions imposades en aquesta.  
  
Tercer  
Declarar, en concret, la utilitat pública de la construcció de les instal·lacions de gas natural denominades «Subministrament de gas natural amb mòdul de regasificació», al terme municipal de Callosa d'en Sarrià, província d'Alacant, arreplegades en el punt primer d'aquesta resolució, la qual cosa porta implícita la necessitat d'ocupació dels béns i drets afectats i implica la urgent ocupació d'aquests als efectes de l'article 52 de la Llei d'expropiació forçosa, que es concreta en una afecció a les finques particulars, incloses en la relació de l'annex I, amb l'abast i els efectes previstos en l'article 107 de la Llei 34/1998, de 7 d'octubre, del sector d'hidrocarburs, i els articles 109.1, 110, 111 i 112.3 del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
  
Quart  
Ordenar:  
- La publicació d'aquesta resolució en el Diari Oficial de la Generalitat Valenciana i en el Butlletí Oficial de la Província d'Alacant.  
  
- La notificació d'aquesta resolució a Gas Natural Cegas, SA, a totes les administracions o organismes públics i empreses de serveis públics o serveis d'interés general que han intervingut, o pogut intervindre, en el procediment d'autorització, a les que han emés, o van haver d'emetre, un condicionat tècnic al projecte d'execució, a les que van informar, o van haver d'informar, durant la tramitació de la declaració, en concret, de la utilitat pública i als titulars de béns i drets afectats, així com als altres interessats en l'expedient, d'acord amb el que preveu l'article 52 de la Llei, de 16 de desembre de 1954, d'expropiació forçosa.  
  
Tot això de conformitat amb el que disposen els articles 81.5 i 100 del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
Es fa saber que l'esmentada publicació es realitza, a més, als efectes de notificació d'aquesta resolució als interessats que siguen desconeguts, s'ignore el lloc o domicili de la notificació d'aquests o el mitjà que permeta tindre'n constància de la recepció per aquells o els seus representants, tot això d'acord amb el que determina l'apartat 5 de l'article 59 de la Llei 30/199, de 26 de novembre, de règim jurídic de les administracions públiques i del procediment administratiu comú.  
  
Contra aquesta resolució, que no posa fi a la via administrativa, s'hi pot interposar un recurs d'alçada davant de la Secretaria Autonòmica d'Economia Sostenible, Sectors Productius, Comerç i Treball, dins del termini d'un mes, comptador des de l'endemà a aquell en què tinga lloc la notificació, de conformitat amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 11 de desembre de 2017.- Per la Direcció General d'Indústria i Energia, p. s. (R 23.11.2017, del conseller d'Economia, Sectors Productius, Comerç i Treball): María Dolores Parra Robles.